Four Corners deur maniere | Bydraes | Woes - Kreatiewe platform vir Afrikaans
Titel: Four Corners
Aantal woorde: 499
Datum gepubliseer: 28 Jul 2014
Ek het lank gewag voordat ek die resensie begin skryf het. Ek het die laaste Afrikaanse rolprente so afgekraak omdat hulle dit verdien het. Rolprente wat ek afgekraak het, het nie regtig stories gehad nie of die stories was swak. Daar was in werklikheid geen werklike struktuur in daardie rolprente nie. Dit was net gemaak.
Hoe verbaas was ek nie toe een van my kolegas vir my sê dat as ek 'n werklik 'n goeie Afrikaanse rolprent wil sien moet ek "Four Corners" kyk. Ek moet herken dat ek nie eens van die bestaan van die rolprent bewus was nie.
Hoe verras was ek nie toe ek die rolprent gekyk het nie. Nie net oor die inhoud van die storie nie, en ja, dit het 'n storie, nie net een nie, sommer 'n hele paar stories. Wat my egter die meeste beïndruk het is hoe goed die rolprent aanmekaar gesit is. Die stories en die stories agter die stories, as ek dit so kan noem is voorwaar goed gestruktureer. Die simboliek, struktuur, regie, redigering en alles wat mens van 'n goeie rolprent verwag dra by tot 'n goed afgeronde rolprent. "OSCAR GEHALTE!!!"
Die storie, soos ek reeds gesê het is verskillende stories wat mekaar goed ondersteun en 'n fantastiese geheel vorm.
1ste Storie :
'n "Skollie", 'n lid van 'n bende wat wil uit met een hoof doel voor oë, om 'n "normale" lewe weg van "skollie" wees te lei.
n Seun wat 'n eie identiteit soek in 'n omgewing waar dit baie moeilik is om nie lid van 'n bende te word nie. Groot word is nie altyd maklik nie...
"n "Skollie" wat sy naam wil vestig en seker maak dat hy sal onthou word en wat die ander "Skollie" wat hy nog steeds as deel van hul "aartsvyand" sien en die vermetelheid het om in hul gebied te kom bly, wil wys "waar David die wortel begrawe het."
'n Polisieman wat 'n reeksmoordenaar moet opspoor en vasgevang word in een van die vier hoeke wat 'n tema vorm in die rolprent.
'n Meisie wat huis toe kom en vrede moet maak met die verlede. (Sy bevind haarself ook in een van die vier hoeke wat deel vorm van die hoof tema van die rolprent.)
Alles in een geweef en 'n mens dwing om vra te vrae. Dit laat 'n mens ook wonder hoe 'n mens 'n normale lewe kan voer te midde van bendebedrywighede. Dan bring dit ook die vraag op, "Is jou toekoms vir jou geskryf, of kan jy jou eie toekoms maak?".
"OSCAR GEHALTE" is beslis nie die regte beskrywing nie. Dit is selfs moeilik om te onderskei tussen wie werklik waar professionele akteurs is en wie nie is nie.
Vyf uit vyf vir Four Corners. 'n Moet sien rolprent. Jy sal jouself 'n onreg aan doen as jy nie die rolprent wil kyk nie net omdat jy nie van die soort rolprente hou nie.